**J A V N I R A Z P I S
za sofinanciranje socialno varstvenih programov in programov s področja družbenih dejavnosti v Občini Tabor za leto 2017**

**1. Predmet javnega razpisa**

so finančna sredstva iz proračuna Občine Tabor za izvajanje nalog/programov na področju socialnega varstva in programov s področja družbenih dejavnosti za leto 2017.

Za izvajanje razpisanih programov je Občina Tabor v proračunu za leto 2017 zagotovila sredstva v višini 6.000,000 EUR na naslednjih proračunskih postavkah:

04103 Sofinanciranje programov s področja družbenih dejavnosti: 3.300,00 EUR

18041 Sofinanciranje programov drugih posebnih skupin: 1.700,00 EUR

20041 Sofinanciranje programov socialno varstvenih dejavnosti: 1.000,00 EUR

**2. Na razpisu lahko sodelujejo:**

* organizacije za samopomoč in dobrodelne organizacije kot prostovoljne in neprofitne organizacije, ki jih v skladu z zakonom ustanovijo posamezniki ali verske skupnosti, z namenom, da bi reševale socialne stiske in težave občanov;
* invalidske organizacije kot prostovoljne in neprofitne organizacije, ki jih v skladu z zakonom ustanovijo invalidi ali drugi posamezniki, da v njih izvajajo socialne programe in storitve, utemeljene na značilnostih invalidnosti po posameznih funkcionalnih okvarah, ki ogrožajo položaj invalidov in občanov Občine Tabor;
* druga društva, zavodi, zveze, zasebne ustanove in zasebniki, ki izvajajo občinske programe na področju sociale, zdravstva ali občinske programe izboljšanja kvalitete življenja ter druge pomembne programe za občane Občine Tabor.

Izvajanje programov se mora nanašati na območje Občine Tabor oziroma na njene občane.

**3. V letu 2017 bo Občina Tabor sofinancirala naslednje naloge in programe:**

* sofinanciranje programov in projektov humanitarnih društev in organizacij, ki

delujejo v javnem interesu na področju socialnega varstva;

* sofinanciranje letovanja zdravstveno in socialno ogroženih otrok;
* sofinanciranje skupin za samopomoč ostarelih;
* sofinanciranje programov zdravstvene preventive in vzgoje;
* organiziranje prostovoljnega dela z vsemi generacijami;
* delovanje društev, ki izvajajo programe, ki niso aktivnega komercialnega značaja in ne spadajo med projekte kulturnih društev in predstav, športnih tekmovanj, izobraževanja, področja turizma, požarnega varstva in se njihova dejavnost ne sofinancira iz drugih proračunskih postavk.

**4. Predlagatelji programov morajo ob prijavi posredovati naslednje podatke:**

a) izpolnjen obrazec in vlogo za prijavo na javni razpis s prilogami (na voljo na spletni strani Občine Tabor: www.obcina-tabor.si/javni-razpisi).

b) dokazilo, da imajo sedež na območju Občine Tabor oz. da delujejo tudi na območju Občine Tabor in odločbo o registraciji društva;

c) poročilo o delu in finančno poročilo za leto 2016, če je program bil sofinanciran s strani občinskega proračuna v letu 2016, potrjeno na ustreznem organu društva;

d) davčno številko in številko transakcijskega računa;

e) program dela in finančni načrt za leto 2017;

f) dokazilo, da imajo urejeno evidenco o članstvu, podatke o številu članov društva, seznam članov z območja Občine Tabor ter podatke o višini članarine.

Za izvedbo posameznih programov morajo predlagatelji posredovati naslednje podatke:

a) popolno ime in naslov izvajalca programa oziroma projekta;

b) opis vsebinskega programa za vsako prijavljeno aktivnost/dejavnost, iz katerega bodo razvidni tudi pričakovani učinki, s prikazom posameznih stroškov;

c) finančni načrt (kalkulacija) in prikaz stroškov po posameznih elementih ter vire financiranja;

d) časovno dinamiko realizacije projekta.

Vsebina prijavljenega programa mora ustrezati razpisanemu področju, ne pa drugim področjem delovanja društva, sicer vloga ne bo uvrščena v obravnavo.

**5. Merila za dodelitev sredstev:**

* popolna dokumentacija;
* sedež društva ali podružnice je na območju Občine Tabor oziroma je program dejavnosti zastavljen tako, da organizacija vključuje v program člane iz Občine Tabor;
* vključenost članov iz Občine Tabor;
* kvaliteta programov (množičnost vključevanja, sodelovanje z okoljem, rezultati udejstvovanj na različnih področjih...).

**6. Rok za predložitev prijav in vseh zahtevanih dokumentov:**

31.03.2017, do 12. ure, osebno ali s priporočeno pošto, na naslov: Občina Tabor, Tabor 21, 3304 Tabor. Prijave morajo biti oddane v zaprti kuverti z oznako: Ne odpiraj! »Javni razpis za socialno varstvene programe in programe s področja družbenih dejavnosti 2017« z navedbo naslova pošiljatelja na hrbtni strani kuverte.

**7. Odpiranje vlog: 0**5.04.2017.

**8. Postopek in izid javnega razpisa**

Strokovna komisija, ki jo za ta razpis imenuje župan, po zaključku javnega razpisa pregleda predloge, prispele na razpis in opravi vsa potrebna dejanja, določena s Pravilnikom. Če ugotovi, da predlog ni popoln, pozove predlagatelja, da ga v roku osem dni dopolni.
Nepopolne vloge, ki jih vlagatelj v roku ni dopolnil, se s sklepom zavržejo.
Na predlog komisije direktor občinske uprave s sklepom o izidu razpisa obvesti vse prijavljene na razpis najkasneje v roku 45 dni po datumu, ki je določen za predložitev vlog.
Po preteku pritožbenega roka bodo z izbranimi izvajalci sklenjene pogodbe o sofinanciranju.

**9. Dodatne informacije:** Saša Zidanšek Obreza, telefon: 03 705 70 88, e-pošta: sasa.zidansek.obreza@obcina-tabor.si.

Številka: 4302-3/2017 Župan Občine Tabor

Tabor, 20.02.2016  **Anton GROBLER** l.r.